OBRAZLOŽENJE OPĆEG DIJELA FINANCIJSKOG PLANA

ZA 2023. – 2025. GODINE

Proračunski korisnik : OPĆINSKI SUD U ZLATARU, RKP: 4462

1. UVOD

 Općinski su u Zlataru ima sjedište u Zlataru, a teritorijalno pokriva cijelu Krapinsko-zagorsku županiju. Ima tri sudska odjela: građanski odjel, kazneni odjel i prekršajni odjel. Kazneni predmeti rješavaju se u sjedištu suda, a građanski i prekršajni predmeti u sjedištu suda i u stalnim službama. Stalne službe osnovane su u Donjoj Stubici, Klanjcu, Krapini i Zaboku. U Pregradi i Donjoj Stubici postoje još posebni zemljišno-knjižni odjeli.

 Sve prije navedeno utječe na planiranje troškova za financijski plan za navedene godine, posebice zbog troškova redovnog održavanja, ali i planiranja dodatnih ulaganja na građevinskim objektima, koji su prilično stari te osiguranje potrebne opreme za rad.

1. OBRAZLOŽENJE PO KATEGORIJAMA
	1. Prihodi i primici

 Planirani prihodi i primici Općinskog suda u Zlataru sastoje se od prihoda i primitaka iz nadležnog proračuna – izvor financiranja 11 te vlastitih prihoda – izvor financiranja 31.

Prihodi i primici iz nadležnog proračuna planirani su u tri proračunske godine unutar postavljenih limita i odnose se na dvije aktivnosti – osnovnu (vođenje sudskih postupaka ) i jednostavni stečaj potrošača.

 Vlastiti prihodi ostvaruje se od kopiranja i zakupa poslovnog prostora temeljem sklopljenog ugovora sa Hrvatskim Telekom za postavu antene na zgradu suda i mjesečno se uplaćuju na račun suda.

 2.2 Rashodi i izdaci

 Planirani rashodi poslovanja iz izvora 11 – opći prihodi i primici pokrivaju rashode za zaposlene, materijalne i financijske rashode za proračunske godine u najvećem dijelu proračuna. Isti su planirani prema očekivanim troškovima i trendu porasta u tekućoj godini / posebice energija /.

U 2023. godini u suradnji sa odjelom za investicije MPU, planirana su dodatna ulaganja u građevinske objekte u iznosu od 780.000,00 kuna ( 103.523,79 EUR-a ).

 Rashodi iz izvora 31 – vlastiti prihodi, planirani su za pokriće rashoda za nabavu nefinancijske imovine u iznosu od 47.000,00 kuna ( 6.237,97 EUR-a ), a ostalo za pokriće materijalnih rashoda.

 Izdaci za otplatu zajmova – izvor 11, odnose se na plaćanje financijskog leasinga vozila temeljem ugovora s UniCredit leasingom sklopljenog 2021. godine s otplatom do 2026. godine, za službeni auto Suzuki Vitara.

* 1. Prijenos sredstava iz prethodne u slijedeću godinu

 Sredstva koja se prenose iz prethodne u slijedeću godinu odnose se na sredstva ostvarena po osnovi izvora 31 – vlastiti prihodi . Iznosi su prikazani u tablici sažetka računa financiranja. U 2022. godinu prenesen je iznos od 11.119,03 kn zbog duple uplate u prošloj godini, a dalje se očekuje prijenos oko 800 EUR-a.

* 1. Ukupne i dospjele obveze

 Stanje ukupnih i dospjelih obveza na dan 31.12.2021. i na dan 30.06. poklapa se s predanim FI i prikazuje se u tablici. Dospjele obveze odnose se prvenstveno na materijalne rashode.

|  |  |  |
| --- | --- | --- |
|  | **Stanje obveza na dan 31.12.2021.** | **Stanje obveza na dan 30.06.2022.** |
| Ukupne obveze | 1.185.942 | 1.246.446 |
| Dospjele obveze | 31.274  | 31.477 |
| *Tablica 1: Stanje ukupnih i dospjelih obveza na dan 31.12.2021.i.30.06.2022. -( u EUR)* |

 U Zlataru, 22.09.2022. Predsjednik suda

 Vinko Vladić